wickkiey/tamil-wikipedia-markdown huggingface dataset:
# குலாம் மொய்னுதீன் கான்ஜி


**குலாம் மொய்னுதீன் கான்ஜி** (*Ghulam Moinuddin Khanji*) (22 டிசம்பர் 1911 - 13 பிப்ரவரி 2003) பிரித்தானிய இந்தியாவுடன் தொடர்புடைய சமஸ்தானங்களில் ஒன்றான பண்டுவ மானவதர் மாநிலத்தின் ஆட்சியாளராக இருந்தார். இந்தியப் பிரிவினைக்குப் பிறகு பாக்கித்தானுடன் இணைவதற்குத் தேர்வு செய்த போதிலும், அந்த மாநிலம் விரைவில் இந்தியாவுடன் இணைக்கப்பட்டது. அதன் பின்னர் நடந்த வாக்கெடுப்பும் இந்தியாவுடன் இணைவதற்கே வழிவகுத்தது.  

ஒரு திறமையான விளையாட்டு வீரரான இவர் மேற்கு இந்தியாவுக்காக முதல்தர துடுப்பாட்டத்தில் விளையாடினார். மேலும் இவரது பிற்கால வாழ்க்கையில் பாக்கித்தான் வளைதடிப் பந்தாட்ட கூட்டமைப்பின் தலைவராகவும் இருந்தார்.  

கான்ஜி 22 டிசம்பர் 1911 அன்று பண்டுவ மனவதர் இராச்சியத்தின் (இன்றைய குசராத்து, இந்தியா) மனவதரில் நவாப் பதேகுதீன் கான்ஜியின் இரண்டாவது மனைவி பாத்திமா சித்திக் பேகம் என்பவருக்கு மகனாகப் பிறந்தார். மொய்னுதீன் ராஜ்கோட்டில் உள்ள ராஜ்குமார் கல்லூரியில் பட்டம் பெற்றவர்.  

## ஆட்சி
கான்ஜி தனது தந்தையின் மரணத்திற்குப் பிறகு 1918 அக்டோபர் 19 அன்று மனவதரின் அரியணை ஏறினார். இவருக்கு ஏழு வயதாக இருந்ததால், இவரது தாயார் 1931 ஆம் ஆண்டு வரை ( இவரது 20 வயது வரை) ஆட்சியாளராக செயல்பட்டார்.  

1947 இல் இந்தியாவின் சுதந்திரம் மற்றும் பிரிவினையைத் தொடர்ந்து, சமஸ்தானங்கள் இந்தியா அல்லது பாக்கித்தானில் சேர அல்லது சுதந்திரமாக இருக்க அழைக்கப்பட்டன. செப்டம்பர் 24 அன்று, கான்ஜி பாக்கித்தானின் புதிய அரசுடன் இணைந்தார். இருப்பினும், இந்திய துணைப் பிரதமர் வல்லபாய் படேலின் உத்தரவின் பேரில், இந்தியா அக்டோபர் 22 அன்று மாநிலத்தை இணைத்தது. மனவதர், மங்ரோல் மற்றும் மூன்று மாநிலங்களில் வாக்கெடுப்பு நடத்தப்பட்டது. பதிவான 31,434 வாக்குகளில் பாக்கித்தானுக்கு ஆதரவாக 34 வாக்குகளே பதிவாகின.  

## விளையாட்டு வீரர்
கான்ஜி, மிர்சா நசிருதீன் மசூத் பயிற்சியளித்த மனவதர் வளைதடி பந்தாட்ட அணியின் நிறுவனர் ஆவார். இவரது தலைமையின் கீழ், அந்த அணி நியூசிலாந்தில் சுற்றுப்பயணம் செய்து 1934 இல் அனைத்து போட்டிகளிலும் வெற்றி பெற்றது. அதே ஆண்டில், மேற்கத்திய ஆசிய விளையாட்டுப் போட்டிகளில் நாட்டைப் பிரதிநிதித்துவப்படுத்தும் இந்திய வளைதடிப் பந்தாட்ட அணியில் உறுப்பினராக இருந்தார். பாக்கித்தானுக்கு குடிபெயர்ந்த பிறகு, பாக்கித்தான் வளைதடிப் பந்தாட்ட கூட்டமைப்பின் தலைவரானார்.  

சில சமயங்களில் ரஞ்சிக் கோப்பை துடுப்பாட்ட அணியின் தலைவராகவும் இருந்தார். மேலும் தேசிய மற்றும் சர்வதேச பயணங்களில் மனவதர் துடுப்பாட்டம்-வளைதடி பந்தாட்ட அணிகளை வழிநடத்தினார்.  

## சொந்த வாழ்க்கை
கான்ஜி 1933 நவம்பர் 14 அன்று குர்வாய் நவாப்பின் மகளான குத்சியா சித்திக் பேகத்தை தனது முதல் மனைவியாக மணந்தார். பின்னர் ஜூலை 1945 இல் நவாப் அபிதா பேகத்தை இரண்டாவது முறையாக மணந்தார். இவருக்கு ஐந்து மகன்களும் ஆறு மகள்களும் இருந்தனர். இவரது கடைசி மகன் 1963இல் பிறந்தார். கான்ஜியின் பேத்திகளில் ஒருவரான சர்வத் கிலானி ஒரு நடிகை.  
## இறப்பு
கான்ஜி பிப்ரவரி 13, 2003 அன்று தனது 92 வயதில் சிந்து மாகாணத்தின் கராச்சியில் இறந்தார்.
# மசுமோம்



**மசுமோம்** (அரபு மொழி: مشموم, *Machmoum*) என்பது அரபு மல்லிகைப் பூக்களால் செய்யப்பட்ட சிறுபூச்செண்டு அல்லது கழுத்தணி சிறுமாலை ஆகும். இம்மலர் பண்பாடு, தூனிசியா நாட்டின் கலாச்சாரம் ஆகும். அந்நாட்டின் நண்பகல் பொழுதிலோ, மாலைப் பொழுதிலோ இவை விற்கப்படுகின்றன. அந்நாட்டின் ஆடவர் காதில் அணிவர். பெண்கள் தன் கைகளிலோ, தங்கள் மார்பகப் பிளவிலோ அணிவர்.
# கே. எஸ். ஜி. கலை மற்றும் அறிவியல் கல்லூரி



**கே. எஸ். ஜி. கலை மற்றும் அறிவியல் கல்லூரி** (ஆங்கிலம்:KSG College of Arts and Science) என்பது தமிழ்நாட்டின் கோயம்புத்தூரில் உள்ள தனியார் கலை அறிவியல் கல்லூரியாகும். இது பாரதியார் பல்கலைக்கழகத்தின் கீழ் இயங்கி வருகிறது. கே.எஸ். கீதா என்பவர் தனது பெயரில் 1997 ஜூலை 4 ஆம் நாள் கே. எஸ். ஜி. கல்வி அறக்கட்டளையினைத் தொடங்கினார். இந்த அறக்கட்டளையின் மூலம் 2001 ஆம் ஆண்டு இக்கல்லூரி தொடங்கப்பட்டது.  

## பட்டப்படிப்புகள்
இக்கல்லூரியில் இளங்கலைப் படிப்பும் முதுகலைப் படிப்பும் உள்ளன.  
1. இளங்கலை கணினிப் பயன்பாடு
1. இளங்கலை வணிகவியல்
1. இளங்கலை கணினி அறிவியல்
1. இளங்கலை தகவல்தொழில்நுட்பம்
1. இளங்கலை பல்லூடகம் மற்றும் இணையத் தொழில்நுட்பம்
1. இளங்கலை உயிரித் தொழில்நுட்பம்
1. இளங்கலை உணவுத் தயாரிப்பு அறிவியல் மற்றும் விடுதி மேலாண்மை
1. இளங்கலை மின்னணுவியல் மற்றும் தொடர்பு சாதனங்கள்
1. இளங்கலை கணிதம்
1. இளங்கலை ஆங்கில இலக்கியம்
1. இளங்கலை தொழில் நிர்வாகவியல்
1. இளங்கலை உளவியல்
1. முதுகலை ஆங்கில இலக்கியம்
1. முதுகலை தகவல் தொழில்நுட்பம்
1. முதுகலை கணிதம்
1. முதுகலை உயிரித் தொழில்நுட்பம்
1. முதுகலை வணிகவியல்

## வெளியிணைப்புகள்
-
# கோயம்புத்தூர் கடலியல் கல்லூரி


**கோயம்புத்தூர் கடலியல் கல்லூரி** (ஆங்கிலம்:Coimbatore Marine College) என்பது தமிழ்நாட்டில் கோயம்புத்தூரில் கடல்சார்ந்த படிப்புகளையும் பயிற்சிகளையும் அளிக்கும் தனியார் இருபாலர் கல்லூரியாகும். 2001 ஆம் ஆண்டு கோவையின் மயிலேறிபாளையத்தில் இக்கல்லூரி தொடங்கப்பட்டது. இந்திய கப்பல்துறை இயக்ககத்தின் அங்கீகாரத்தைப் பெற்ற இக்கல்லூரி இந்தியக் கடல்சார் பல்கலைக்கழகத்தின் கீழ் இயங்குகிறது. இக்கல்லூரியில் கடல் அறிவியல், கடல் பொறியியல், கப்பல் மற்றும் போக்குவரத்து நிர்வாகவியல், இளங்கலை வணிக நிர்வாகவியல், முதுகலை வணிக நிர்வாகவியல் போன்ற துறைகள் உள்ளன.
# கான் யூனிசு



கான் யூனிசு தொகுதி, பாலத்தீனிய சட்ட மேலவையில் 5 உறுப்பினர்களைக் கொண்டுள்ளது. 2006 ஆம் ஆண்டில் நடந்த பாலத்தீனிய சட்ட மேலவைக்கானத் தேர்தலில், ஹமாஸ் இயக்கத்தின் உறுப்பினர்கள் 3 பேரும், ஃபத்தா இயக்கத்தின் உறுப்பினர்கள் 2 பேரும் தேர்ந்தெடுக்கப்பட்டனர். இந்நகரம் தற்போது ஹமாஸ் குழுவால் நிர்வகிக்கப்படுகிறது.
# பிரம்மதேசம் (பவானி)


**பிரம்மதேசம்** (*Brahmadesam*) என்பது தமிழ்நாட்டின் ஈரோடு மாவட்டத்தில் உள்ள அந்தியூர் வட்டத்தில் அமைந்துள்ள ஒரு இந்திய ஊராட்சி ஆகும். 2011 மக்கள்தொகை கணக்கெடுப்பின்படி, பிரம்மதேசம் கிராமத்தில் 12839 பேர் வசித்தனர். இவர்களில் 6597 பேர் ஆண்கள் 6242 பேர் பெண்கள் பிரம்மதேசம் கிராமத்தின் கல்வியறிவு விகிதம் 60.96%.
# பாத்மோசெர்கசு


**பாத்மோசெர்கசு** (*Bathmocercus*) என்பது சிசுடிகோலிடே குடும்பத்தைச் சேர்ந்த பறவை பேரினமாகும். இது பின்வரும் சிற்றினங்களைக் கொண்டுள்ளது:  

- கருந்தலை செம்பழுப்புச் சிலம்பன் (*பாத்மோசெர்கசு செர்வினிவென்ட்ரிசு*)
- கருமுக செம்பழுப்புச் சிலம்பன் (*பாத்மோசெர்கசு ரூபசு*)

*செபோமைக்டர்* பேரினத்தைச் சேர்ந்த சிற்றினங்கள் சில நேரங்களில் இந்த பேரினத்தின் கீழ் வகைப்படுத்தப்படுகின்றன. இருப்பினும் இதன் பிரிவை நியாயப்படுத்தப் பல குறிப்பிடத்தக்க உருவ வேறுபாடுகள் பயன்படுத்தப்படுகின்றன.
# அக்கரை கொடிவேரி


**அக்கரை கொடிவேரி** (*Akkarai Kodiveri*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். இது கோபிசெட்டிபாளையத்திலிருந்து சுமார் 15 கி. மீ. தொலைவிலும் மாவட்டத் தலைமையகமான ஈரோட்டிலிருந்து 50 கி.மீ. தொலைவிலும் அமைந்துள்ளது. இந்த கிராமம் கோபிசெட்டிபாளையத்தை சத்தியமங்கலத்துடன் இணைக்கும் சாலையில் அமைந்துள்ளது. அக்கரை கொடிவேரியில் சுமார் 2263 மக்கள் வசிக்கின்றனர்.
# பாரிஜாதாபகரணம்

**பாரிஜாதாபகரணம்**' (*Parijatapaharanamu*)(பாரிஜாதம்+அபகரணம்) ( பாரிஜாத மரத்தை எடுத்து வருதல்) என்பது நந்தி திம்மண்ணா என்பவரால் இயற்றப்பட்ட ஒரு தெலுங்கு கவிதையாகும். இது அரி வம்சம் கதையை அடிப்படையாகக் கொண்டது. கிருட்டிணனுக்கும் அவனது துணைவிகளான ருக்மணிக்கும் சத்யபாமாவுக்கும் இடையே ஏற்படும் காதல் சண்டைதான் கதை.  

## கதைச் சுருக்கம்
இந்திரனுக்குச் சொந்தமான பாரிஜாதம் என்ற மரத்திலிருந்து நாரதர், கிருட்டிணருக்கு என்றென்றும் மணம் வீசும் ஒரு மலரைக் கொண்டு வந்தார். அந்த நேரத்தில் கிருஷ்ணன் ருக்மணியின் வீட்டில் இருந்ததால் பூவை அவளிடம் கொடுக்கிறார். அவர் ருக்மணிக்கு பூவை கொடுத்ததை அறிந்த சத்தியபாமா பொறாமை கொள்கிறார். கிருஷ்ணர் அந்த மரத்திற்காக தேவதைகளுடன் சண்டையிட்டு, அந்த மரத்தை மீண்டும் சத்யபாமாவிடம் கொண்டு வருகிறார்..  

## வெளியீடுகள்

- *பாரிஜாதாபகரமு* என்ற பெயரில் 1929 ஆம் ஆண்டு *ஆந்திரப் பத்ரிக்கா* என்ற பத்திரிகையால் வெளியிடப்பட்டது நாகபுடி குப்புசுவாமியின் பரிமலோல்லாசமு என்ற விரிவான வர்ணனையும் இதில் அடங்கும்.
- 1933 இல் சுரபி வர்ணனையுடன் வாவில்லா அச்சகம் . இது மீண்டும் 1960 இல் மறுபதிப்பு செய்யப்பட்டது துசி ராமமூர்த்தி சாத்திரி இரண்டு பதிப்புகளுக்கும் முன்னுரை எழுதினார்.
- ஆந்திரப் பிரதேச சாகித்ய அகாடமி 1978 முதல் முறையாக அச்சிட்டது.

## இதனையும் காண்க

- நந்தி திம்மண்ணா
# இரகுநாத் பிரசன்னா


பண்டிட் **இரகுநாத் பிரசன்னா** (*Raghunath Prasanna*) (1913 - ஜூன் 1999) என்பவர் இந்தியாவின் பாரம்பரிய இசைக்கருவிகளான செனாய் மற்றும் பன்சூரி ஆகியவற்றை இசைக்கும் கலைஞர் ஆவார். இவர் பன்சூரி வாசிப்பதில் செனாய் நுட்பங்களைப் பயன்படுத்துவதில் அறியப்பட்டார். மேலும் குரல் இசையாலும் ஈர்க்கப்பட்டார்.  

## சொந்த வாழ்க்கை
ரகுநாத் உத்தரபிரதேச மாநிலத்தில் உள்ள வாரணாசியில் 1913 இல் பிறந்தார்.  

இவர் சரசுவதி தேவி என்பவரை மணந்தார். இவர்களுக்கு ஏழு குழந்தைகள் இருந்தனர். அவர்களில் இராசேந்திர பிரசன்னா என்பவரும் தனது தந்தையைக் போலவே செனாய் மற்றும் பன்சூரி இசைக் கலைஞர். மற்றொரு மகன்களான இரிசப், இராசேசு மற்றும் இரித்தேசு ஆகியோர் பன்சூரி வாசிக்கிறார்கள்.  

## தொழில்
இரகுநாத் பிரசன்னா, செனாய் இசைக்கலைஞரான தனது தந்தை கௌரி சங்கரிடமும், வாரணாசியைச் சேர்ந்த தௌஜி மிசுராவிடமும் இசைப் பயிற்சி பெற்றார். அதுவரை செனாய் வாசிப்பதற்காக அறியப்பட்ட குடும்ப பாரம்பரியத்தில் பன்சூரி கலையை (திரிபுரா பன்சூரி மற்றும் கிருஷ்ண பன்சூரி) அறிமுகப்படுத்திய முதல் நபராவார்.  

சிறு வயதிலேயே, பிரசன்னா இலக்னோ, பிரயாக்ராஜ் மற்றும் ராஞ்சி உள்ளிட்ட பல்வேறு அனைத்திந்திய வானொலி நிலையங்களில் பணியாளர் கலைஞராகப் பணியாற்றினார். பின்னர், இவர் பனாரசு இந்து பல்கலைக்கழகத்தில் பயின்றார், இறுதியில் இந்திய அரசின் பாடல் மற்றும் நாடகப் பிரிவில் இடம் பெற்றார். இரகுநாத் திரிபுரா மற்றும் கிருஷ்ணா பன்சூரிகளை வாசிப்பதற்காகவும் அறியப்பட்டார்.  

இசையிலாளர் *அலைன் டேனிலோ* 1955 ஆம் ஆண்டு *இந்தியன் கிளாசிக்கல் மியூசிக்* என்ற இசைத் தொகுப்பில் இவரது செனாய் மற்றும் திரிபுரா பன்சூரியை பதிவு செய்துள்ளார். பிரசன்னா, 1996 இல் சங்கீத நாடக அகாதமி விருது பெற்றவர்.
# இராசேந்திர பிரசன்னா


**இராசேந்திர பிரசன்னா** ( *Rajendra Prasanna*; பிறப்பு 15 ஏப்ரல் 1956) என்பவர் இந்தியாவின் பாரம்பரிய இசைக்கருவிகளான செனாய் மற்றும் பன்சூரி ஆகியவற்றை இசைக்கும் கலைஞர் ஆவார்.  

இராசேந்திரன் இந்தியாவின் உத்தரப் பிரதேசத்தில் உள்ள வாரணாசியில் பிறந்தார். தனது தந்தை இரகுநாத் பிரசன்னா மற்றும் மாமாக்கள் போலாநாத் பிரசன்னா, விஷ்ணு பிரசன்னா ஆகியோரிடம் இசை கற்றார். எழுபதுகளின் ஆரம்பத்தில் இவரது குடும்பம் தில்லிக்கு குடிபெயர்ந்தது. பின்னர் இவர் அபீசு அகமது கான் மற்றும் சர்பராசு உசைன் கான் ஆகியோரின் சீடரானார். பெனாரசு கரானாவின் பாடகர் மகாதேவ் மிசுராவிடமும் இசையைக் கற்றார்.  

## நிகழ்ச்சிகள்

எடின்பர்க் திருவிழா ( ஐக்கிய இராச்சியம் ), சிட்னி ஒப்பேரா மாளிகை, இசை, கலை மற்றும் நடன உலகத் திருவிழா ( ஆத்திரேலியா, நியூசிலாந்து ) போன்ற இடங்களில் தனது இசை நிகழ்ச்சிகளை நடத்தியுள்ளார். 1997 இல் அமெரிக்கா, கனடா மற்றும் சுவிட்சர்லாந்தில் நடைபெற்ற "இந்தியாவின் சுதந்திரத்திற்கான பொன்விழா" கொண்டாட்டத்திற்கான உலக இசை விழாவிலும் இவர் நிகழ்த்தினார். மேலும் இலண்டன் இசைக்கலைஞர் ஜார்ஜ் என்பவரின் நினைவஞ்சலி இசை நிகழ்ச்சியிலும், பிரான்சில் *ஓப்பேரா டி லியோனிலும்* நிகழ்த்தியுள்ளார்.
# அபீசு அகமது கான்


**அபீசு அகமது கான்** (*Hafeez Ahmed Khan*) (இறப்பு 2006) இந்திய பாரம்பரிய இசையான இந்துஸ்தானி இசைக் கலைஞர் ஆவார். இந்திய மாநிலமான உத்தரபிரதேசத்தின் வடக்குப் பகுதிகளில் பிரபலமான ஒரு இசைப் பள்ளியான இராம்பூர்-சகாசுவான் கரானாவின் முன்னணிக் கலைஞர்களில் ஒருவராக அறியப்படுகிறார். குருகுல முறையில் இசையைக் கற்றார். மேலும், தனது கல்விப் படிப்பை வழக்கமான வழியில் தொடர்ந்தார். அரசியலில் முதுகலைப் பட்டம் பெற்ற இவர் மின்னசொட்டா பல்கலைக்கழகத்தில் கற்பித்தார். போன்ற பல சீடர்களுக்கு வழிகாட்டியாக இருந்துள்ளார். தான்சேனின் வாழ்க்கையைப் பற்றிய *தி ரெயின் மேக்கர்* என்ற திரைப்படத்திலும் நடித்தார். இந்திய அரசு 1991 இல் நான்காவது உயரிய குடிமகன் விருதான பத்மசிறீ விருதை வழங்கியது புகழ்பெற்ற பாடகர் நிஸ்சார் உசைன் கானின் மகளை திருமணம் செய்தார். 2006 இல் இறந்தார்.  

## மேலும் பார்க்கவும்
- இராசேந்திர பிரசன்னா
# போலாநாத் பிரசன்னா


பண்டிட் **போலாநாத் பிரசன்னா** (*Bholanath Prasanna*) இந்தியாவைச் சேர்ந்த புல்லாங்குழல் அல்லது பன்சூரி வாசிக்கும் இசைக் கலைஞராவார். வாரணாசியில் பிறந்த இவர் புகழ்பெற்ற புல்லாங்குழல் கலைஞர் ஹரிபிரசாத் சௌரசியா என்பவருக்கு குரு ஆவார்.  

## தொழில்
போலாநாத் பிரசன்னா தனது தந்தை பண்டிட் கௌரி சங்கரிடமும் தனது சகோதரர் பண்டிட். இரகுநாத் பிரசன்னாவிடமும் இந்தியப் பாரம்பரிய இசையைக் கற்றார். உத்தரப் பிரதேச சங்கீத நாடக அகாதமி விருது (1989) ( செனாய் ) உட்பட பல்வேறு விருதுகள் மற்றும் கௌரவங்களைப் பெற்றவர்.  

ஹரிபிரசாத் சௌரசியா, இராசேந்திர பிரசன்னா (மருமகன்), நிரஞ்சன் பிரசாத், அஜய் சங்கர் பிரசன்னா(மகன்) போன்ற பலருக்கு பன்சூரியை கற்பித்தார்.
# மல்லிகைத் தேநீர்


**மல்லிகைத் தேநீர்** அல்லது **மல்லிப்பூ தேநீர்**(茉莉花茶; பின்யின்: *மோ லி ஹுவா ச்சா*, ஆங்கிலம்:Jasmine tea) சீன மக்களால் பருகப்படும் தேநீர் வகைகளில் ஒன்றாகும். அங்கு இதனை மல்லிகைப் பூ தேநீர் என்றழைக்கிறார்கள். இந்திய தாயக மலர்களில் ஒன்றான அரபு மல்லி என்று உலகின் பல இடங்களிலும் அழைக்கப்படும் மல்லிகை இனத்திலிருந்து இத்தேநீர் உருவாக்கப்படுகிறது. இதனை சீனர்கள் ஆயிரம் ஆண்டுகளாக தயாரிப்பதாகக் கூறுகின்றனர். தயாரிப்பு முறையானது, பெரும்பாலும், பச்சைத் தேநீர் என்பதன் அடிப்படையிலுள்ளது. ஆனால், சில நேரங்களில் *ஓலாங்க்* அடிப்படையிலும் தயாரிக்கின்றனர். இதன் தயாரிப்பு முறையானது மிக அதிக கட்டுப்பாடுகளைக் கொண்டது. ஈரிலைஅமைவில்(Bifoliatum) உள்ள தேயிலைகளோடு ஒரு குறிப்பிட்ட அளவு மலர்ந்த மல்லிகைப் பூக்கள் பக்குவபடுத்தப்பட்டு கலக்கப்படுகின்றன.  

## மல்லிகைப் பூவின் தரம்

உயர்தர மல்லிகை தேயிலையை உற்பத்தி செய்வதற்கு, அதன் அடிப்படையாகப் பயன்படுத்தப்படும் தேயிலை இலைகளின் தரத்துடன், மல்லிகைப் பூக்களின் தரமும் முக்கியமானதாகும். தரம் என்பது பூக்களின் தோற்றத்தையும், புத்துணர்ச்சியையும் மட்டும் குறிப்பதல்ல; நறுமணத்தை வெளியிடுவதில் பூக்களின் வளர்ச்சி நிலையையும் குறிக்கிறது. மல்லிகை பூக்கள் ஒரு நாள் மட்டுமே பூத்து, 12 முதல் 20 மணிநேரம் வரை மலர்ந்து இருக்கும் இயல்புடையது. பொதுவாக மாலை 6 முதல் 8 மணி வரை இரவில் பூக்கள் பூத்திருக்கும். மல்லிகை உற்பத்தியாளர்கள் பொதுவாக பகலில் பூ மொட்டுகளைப் பறிப்பார்கள். பறிக்கப்பட்ட பூ மொட்டுகள் சேமித்து வைக்கப்படுவதில்லை, ஆனால் அந்த இரவில் நறுமண செயல்முறைக்காக நேரடியாக தேயிலை தொழிற்சாலைகளுக்கு வழங்கப்படுகின்றன. மல்லிகைப் பூக்களை பறிப்பதில் அனுபவம் தேவை, பறித்த மொட்டுகள் அந்த இரவில் பூக்க வேண்டும். ஏற்கனவே மலர்ந்த மொட்டுகள் பயன்படுத்த முடியாதவை; பறித்த மொட்டுகள் இரவில் மலரா விட்டாலும் அதனை பயன்படுத்தமாட்டர்.  

## மல்லிகை தேயிலைத் தூள்

மல்லிகை மலரின் வாசம் மற்றும் நறுமணம் ஆகியவற்றை உட்கிரகிப்பதற்குத் தேயிலைக்கு நான்கு மணி நேரங்கள் பிடிக்கும். மிக உயர் தரங்களுக்கு இந்த செய்முறையானது ஏழு முறைகள் வரையிலும் மீண்டும் மீண்டும் செய்யப்படும். காரணம், மலர்களின் உள்ளார்ந்த ஈரப்பசையை தேயிலை உட்கிரகித்து விட்டால், அது கெடாதிருக்க அதனை மறுதீயிட வேண்டும். பயன்படுத்தப்பட்ட மலர்களை இறுதிப் பொருளிலிருந்து நீக்கலாம் அல்லது நீக்காமலும் விடலாம். காரணம் இந்த மலர்கள் முழுதும் வறண்டு வாசமற்றே இருக்கும். அடர்த்தி மிகுதியான தேயிலைகளிலிருந்து இதழ்களை ஊதி நீக்குவதற்கு ராட்சசக் காற்றாடிகள் பயன்படுகின்றன. அசாமிய தேநீர் மல்லியும், இத்தயாரிப்பில் ஒரு குறிப்பிட்ட அளவு கலந்து உருவாக்கப்படுகிறது.  

## இத்தேநீரின் வேதிப்பண்புகள்
ஐட்டன்(Aiton); α-பார்னசீன்(α-farnesene); 3-ஹைட்ராக்ஸி-3-மெத்தில்குளூட்டரில் கோஎன்சைம் ஏ சின்தேஸ்( 3-hydroxy-3-methylglutaryl coenzyme A synthase - HMGS); 3-ஹைட்ராக்ஸி-3-மெத்தில்குளூட்டரில் கோஎன்சைம் ஏ ரிடக்டேஸ் ( 3-hydroxy-3-methylglutaryl coenzyme A reductase - HMGR); ஃபார்னெசில் பைரோபாஸ்பேட் சின்தேஸ் (farnesyl pyrophosphate synthase - FPPS); லோவாஸ்டாடின்(lovastatin); டெர்பீன் சின்தேஸ் (terpene synthase - TPS) ஆகியவை இருப்பதால் உடலுக்கும், மருத்துவ பயன்பாடுகளுக்கும் ஏற்றது.  

## காட்சிக்கூடம்
# சகுந்தலா நரசிம்மன்


**சகுந்தலா நரசிம்மன்** (*Sakuntala Narasimhan*) (பிறப்பு 30 டிசம்பர் 1939) ஓர் இந்தியப் பத்திரிகையாளரும், நுகர்வோர் உரிமை ஆர்வலரும், இந்துஸ்தானி இசையின் இராம்பூர்-சகாசுவான் கரானாவின் பாரம்பரிய பாடகரும் ஆவார். இவர் அபீசு அகமது கானின் சீடராக இருந்தார். மேலும் தூர்தர்ஷன் மற்றும் அனைத்திந்திய வானொலி ஆகியவற்றில் கர்நாடக மற்றும் இந்துஸ்தானி பாணியில் ஏற்பாடு செய்யப்பட்ட தேசிய இசை நிகழ்ச்சியிலும் பாடியுள்ளார். முசிரி சுப்பிரமணிய ஐயர் மற்றும் தஞ்சாவூர் பிருந்தா ஆகியோரிடம் கர்நாடக பாரம்பரிய இசையில் பயிற்சி பெற்றார். இரண்டு பாணிகளையும் இணைத்து "சுய-ஜுகல்பந்தி" செய்து வருகிறார்.  

## ஆரம்ப வாழ்க்கை மற்றும் கல்வி
சகுந்தலா, பொருளாதாரத்தில் முதுகலைப் பட்டமும், பாரம்பரிய இசையில் முதுகலைப் பட்டமும் பெற்றவர். மேலும் பெண் கல்வியிலும், இசையியலிலும் முனைவர் பட்டம் பெற்றவர். 1947 ஆம் ஆண்டு இந்தியா சுதந்திரம் அடைந்தபோது தில்லியில் வாழ்ந்தார். இந்தியப் பிரிவினைக்குப் பின்னர் மும்பைக்கு குடிபெயர்ந்தார். தற்போது பெங்களூரில் வசிக்கிறார். இசையியலில் இவரது முனைவர் பட்ட ஆய்வு கர்நாடக மற்றும் இந்துஸ்தானி பாணிகளின் ஒப்பீட்டு ஆய்வில் இருந்தது. சகுந்தலா அனைத்திந்திய வானொலியில் சிறுவயதிலேயே நிகழ்ச்சிகளை நடத்தத் தொடங்கினார். கடந்த 60 ஆண்டுகளாக இளைஞர்களிடையே இசை மற்றும் கலாச்சாரத்தை மேம்படுத்துவதற்கான சங்கம் உள்ளிட்ட பல அமைப்பாளர்களுக்காக ஒரு நிகழ்ச்சிக் கலைஞராக இருந்து வருகிறார்.  

## தொழில்
பத்திரிகையாளராக, சகுந்தலா மும்பையில் உள்ள தி டைம்ஸ் ஆஃப் இந்தியா குழுமத்தில் 7 ஆண்டுகள் பணியாற்றினார். 1995 இல் டெக்கன் ஹெரால்டு பத்திரிகைக்காகவும், 2000 ஆம் ஆண்டில் நியூயார்க்கில் நடந்த 23 வது ஐநா பொதுச் சபை அமர்விலும், சீனாவில் பெண்களுக்கான ஐநா உலகளாவிய மாநாடு குறித்தும் இவர் அறிக்கை செய்தார். 2002 இல் தென்னாப்பிரிக்காவில் நடைபெற்ற நிலையான வளர்ச்சிக்கான உலக உச்சி மாநாட்டில் கலந்துகொள்ளவும் அதைப் பற்றி எழுதவும் தேர்ந்தெடுக்கப்பட்ட நான்கு இந்திய பத்திரிகையாளர்களில் இவரும் ஒருவர். 2009 வரை 27 ஆண்டுகள் டெக்கான் ஹெரால்டில் இவரது பத்திகள் வெளிவந்தன. மேலும் இவர் தற்போது *தி வயர்*, *சிட்டிசன் மேட்டர்ஸ்*, மற்றும் *மனிலைஃப்* ஆகியவற்றிற்காக எழுதுகிறார்.  

சகுந்தலா மும்பை பல்கலைக்கழகத்தில் இசை கற்பித்துள்ளார். மேலும் பெங்களூரு பல்கலைக்கழகத்தில் முதுகலை மட்டத்தில் பத்திரிகை, பெண்கள் படிப்பு மற்றும் பொருளாதாரம் கற்பித்துள்ளார். அமெரிக்கா, ஐக்கிய ராச்சியம்]], நோர்வே, பாக்கித்தான், கென்யா, உகாண்டா, பிலிப்பீன்சு, இந்தோனேசியா, யப்பான், தாய்லாந்து மற்றும் ஆத்திரேலியா ஆகிய நாடுகளில் ஊடகங்கள், இசை மற்றும் பெண்ணிய ஆய்வுகள் தொடர்பான சர்வதேச மாநாடுகளில் கட்டுரைகளை சமர்ப்பித்துள்ளார்.  

## விருதுகள்

- 1957 மற்றும் 1958 இல் தும்ரி மற்றும் காயலில் அனைத்திந்திய வானொலி விருதுகள்
- 5 கியான் சமாஜ் இசை அகாதமி விருதுகள், 1980
- 1983 இல் சிறந்த பெண் ஊடகவியலாளர்களுக்கான சமேலி தேவி ஜெயின் விருது.
- 2000 ஆம் ஆண்டில் மக்கள் சிவில் உரிமைகளுக்கான சங்கத்தின் 'மனித உரிமைகளுக்கான பத்திரிகை' விருது.
- 2016 ஆம் ஆண்டு கர்நாடக இராச்யோத்சவா விருதுகள்.
# வி. கார்த்திகேய பாண்டியன்



**வி. கார்த்திகேய பாண்டியன்** (*V. K. Pandian*) இந்திய ஆட்சிப் பணி மேனாள் அதிகாரியும் தற்போதைய ஒடிசா மாநிலத்தின் **மாற்றத்திற்கான முயற்சிகளை மேற்கொள்ளும் 5டி (Transformational Initiatives) திட்ட அமைச்சரும்** ஆவார்.  

## இளமைக் காலம்
1974 ஆம் ஆண்டு மதுரை மாவட்டம் மேலூர் அருகேயுள்ள கூத்தப்பன்பட்டி என்ற ஊரில் பிறந்தவர். தமிழ்நாடு விளையாட்டு மேம்பாட்டு ஆணையத்தின் நெய்வேலி விளையாட்டு விடுதியில் தங்கிப் படித்தார். மதுரை ஒத்தக்கடையிலுள்ள வேளாண் கல்லூரி மற்றும் ஆராய்ச்சி நிலையத்தில் இளங்கலையும் தில்லியில் இந்திய வேளாண் ஆராய்ச்சி நிறுவனத்தில் முதுநிலையும் படித்தார். தமிழ்நாட்டில் பிறந்த வி. கா. பாண்டியன் ஒடிசாவினைச் சேர்ந்த இந்திய ஆட்சிப் பணி அதிகாரி சுஜாதா என்பவரை மணந்தார்.  

## இந்திய ஆட்சிப்பணி
வி. கா. பாண்டியன் தமிழ்நாட்டினைச் சேர்ந்த 2000ஆம் ஆண்டில் இந்திய ஆட்சிப் பணிக்குத் தேர்ந்தெடுக்கப்பட்ட அதிகாரி ஆவார். இவர் ஒடிசா ஆட்சிப் பணி அதிகாரியாக 2002ஆம் ஆண்டில் களஹாண்டி மாவட்டத்தில் தரம்கார்க்கில் துணை ஆட்சியராகப் பணியில் சேர்ந்தார். பின்னர், 2005ஆம் ஆண்டில், மயூர்பஞ்சு மாவட்டத்தின் ஆட்சியராக நியமிக்கப்பட்டார். இங்கு இவரது பணி போராளி குழுக்களின் பரவலைக் குறைக்க நிர்வாகம் எவ்வாறு செயல்பட முடியும் என்பதற்கு உதாரணமாக செயல்பட்டார். 2007-ல் பாண்டியன் கஞ்சாம் மாவட்ட ஆட்சியராக பணி மாறுதல் பெற்றார். இப்பணிகளில் பாண்டியன் திறமையாகச் செயல்பட்டதன் காரணமாக மாநில முதல்வர் நவீன் பட்நாயக்கின் தனிச் செயலாளராக 2011 முதல் பணியாற்றும் வாய்ப்பினைப் பெற்றார். 2019ஆம் ஆண்டு நவீன் பட்நாயக் மீண்டும் முதல்வராகப் பதவியேற்ற பின்னர் கூடுதல் பொறுப்புகள் பாண்டியனுக்கு வழங்கப்பட்டன.  

## மாநில அமைச்சராக
பாண்டியன் அரசுப் பதவியிலிருந்து அரசியலில் சேரலாம் என எதிர்க்கட்சிகள் கூறிவந்த நிலையில் தனது அரசுப் பதவியிலிருந்து 23 அக்டோபர் 2023 அன்று விருப்ப ஓய்வு பெற்ற நிலையில் ஆளும் பிஜு ஜனதா தளம் கட்சியில் இணைந்தார். இந்நிலையில் ஒடிசா மாநில மாற்றத்திற்கான முயற்சிகள் நவீன ஒடிசா திட்ட அமைச்சராக நியமிக்கப்பட்டுள்ளார்.  

## விருதுகள்
பாண்டியன் சிறப்பாக பணியாற்றியதைத் தொடர்ந்து பல விருதுகள் பெற்றுள்ளார். அவை:  
- பொதுப்பணித் துறையின் மறுவாழ்வுக்காக இந்தியக் குடியரசுத் தலைவரின் தேசிய விருது.
- 'ஹெலன் கெல்லர் விருது'
- கஞ்சாம் மாவட்ட ஆட்சியராக, எய்ட்ஸ் நோயால் பாதிக்கப்பட்டவர்களுக்காக பணியாற்றியதற்கான தேசிய விருது, சுகாதாரம் மற்றும் குடும்ப நல அமைச்சகம், இந்திய அரசு
- மகாத்மா காந்தி தேசிய ஊரக வேலை உறுதியளிப்புச் சட்டத்தினை செயல்படுத்தி நாட்டின் சிறந்த மாவட்டமாகக் கஞ்சாம் மாவட்டத்திற்கான தேசிய விருது இரண்டு முறை - இந்தியப் பிரதமரால் வழங்கப்பட்டது.
# மீனாட்சி சௌத்ரி



**மீனாட்சி சௌத்ரி** (*Meenakshi Chaudhary*) ஓர் இந்திய நடிகையும், வடிவழகியும் அழகுப் போட்டி வெற்றியாளரும் ஆவார். இவர் தெலுங்கு மற்றும் தமிழ் திரைப்படங்களிலும் தோன்றுகிறார். இவர் *பெமினா மிஸ் இந்தியா 2018* போட்டியில் அரியானா மாநிலத்தைப் பிரதிநிதித்துவப்படுத்தினார். அதில் *மிஸ் கிராண்ட் இந்தியா*வாக முடிசூட்டப்பட்டார். *மிஸ் கிராண்ட் இன்டர்நேஷனல் 2018* இல் இந்தியாவைப் பிரதிநிதித்துவப்படுத்தினார். மேலும், இரண்டாம் இடத்தை அடைந்தார். இவர் 2021 இல் தெலுங்கு திரைப்படமான *இசட வாகனமுலு நிலுபரடு* மூலம் திரைப்படத்தில் அறிமுகமானார்.
# இசை மற்றும் கலாச்சாரத்தை மேம்படுத்துவதற்கான சங்கம்


**இளைஞர்களிடையே இந்திய பாரம்பரிய இசை மற்றும் கலாச்சாரத்தை மேம்படுத்துவதற்கான சங்கம்** ( *Society for the Promotion of Indian Classical Music And Culture Amongst Youth* (*SPIC MACAY*) என்பது இந்தியப் பாரம்பரிய இசை, இந்தியப் பாரம்பரிய நடனங்கள், நாட்டுப்புற இசை, யோகக் கலை, தியானம், கைவினைப்பொருட்கள் மற்றும் பிற அம்சங்களை மேம்படுத்துவதன் மூலம் இந்திய கலாச்சார பாரம்பரியத்தின் அருவமான அம்சங்களை ஊக்குவிக்கும் ஒரு தன்னார்வ இளைஞர் இயக்கமாகும். இந்திய கலாச்சாரத்தின்; இது உலகெங்கிலும் உள்ள 300 நகரங்களில் அத்தியாயங்களைக் கொண்டுள்ளது. தில்லியின் இந்திய தொழில்நுட்பக் கழகத்தில் 1977 இல் முனைவர் கிரண் சேத் அவர்களால் நிறுவப்பட்டது.  

## வரலாறு
கரக்பூர், இந்திய தொழில்நுட்பக் கழகத்தின் பட்டதாரியான கிரண் சேத், நியூயார்க்கு நகரிலுள்ள கொலம்பியா பல்கலைக்கழகத்தில் முனைவர் பட்டம் படித்துக் கொண்டிருந்தபோது, நியூயார்க்கில் உள்ள புரூக்ளின் இசை அகாதமியில் உஸ்தாத் நசீர் அமினுதீன் தாகர் மற்றும் உஸ்தாத் ஜியா பரிதுதீன் தாகர் ஆகியோரின் துருபத் கச்சேரியில் கலந்துகொள்ள வாய்ப்பு கிடைத்தது. அபோது இச்சங்கத்தை உருவாக்க அவர் நினைத்தார்.  

1976 இல் இந்தியா திரும்பியதும், புது தில்லி, இந்திய தொழில்நுட்பக் கழகத்தில் கற்பித்தல் மற்றும் ஆராய்ச்சிப் பணிகளைத் தொடங்கினார். அங்கு இவர் மாணவர்களுடன் சேர்ந்து 1977 இல் இசை மற்றும் கலாச்சாரத்தை மேம்படுத்துவதற்கான சங்கத்தைத் தொடங்கினார். இதன் முதல் இசை நிகழ்ச்சியாக மார்ச் 28 1978 அன்று தில்லி இந்திய தொழில்நுட்பக் கழகத்தில் நடைபெற்றது.
# ஆலுகுளி


**ஆலுகுளி** (*Alukuli*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். ஆலுகுளி கிராமம் கோபிசெட்டிபாளையத்திலிருந்து 9 கி.மீ. தொலைவிலும் ஈரோடு மாவட்டத் தலைமையகத்திலிருந்து 45 கி.மீ. தொலைவிலும் கோபிசெட்டிபாளையத்தைக் கோயம்புத்தூருடன் இணைக்கும் சாலையில் அமைந்துள்ளது. ஆலுகுளியில் சுமார் 6974 மக்கள் இருந்தனர்.
# மேவா ஆறு

**மேவா ஆறு** நேபாள நாட்டின் கோசி ஆற்றமைப்பின் ஒரு பகுதியாக இருக்கும் தாமூர் ஆற்றின் முக்கிய துணை ஆறாகும். கிழக்கு நேபாளத்தின் தாப்லேஜங் மாவட்டத்தில் அமைந்துள்ள இந்த ஆறு ஹாங்ட்ருங் கிராமத்தின் அருகே தாமூர் ஆற்றில் கலக்கிறது.  

## பல்லுயிர் பெருக்கம்
மேவா ஆற்றின் பள்ளத்தாக்கு கடல் மட்டத்திலிருந்து 700 மீ முதல் 3900 மீ வரையிலான உயரத்தில் நிலப்பரப்பைக் கொண்டுள்ளது. இந்த ஆற்றின் பள்ளத்தாக்கு வலசைபோதல் காலத்தில் பறவைகளுக்கு தங்குமிடமாகத் திகழ்கிறது.  

## உள்கட்டமைப்புகள்
இந்த ஆறானது ஒரு பெரிய நீர்மின் உற்பத்தி மையம் மற்றும் கீழ்காணும் பல திட்டங்கள் கட்டுமான நிலையில் உள்ளன.  
- மீ கோலா நீர்மின் திட்டம் (50 மெகாவாட்)
- மத்திய மேவா நீர்மின் திட்டம் (49 மெகாவாட்)
- பாலுன் கோலா நீர்மின் திட்டம் (21 மெகாவாட்), (மேவா ஆற்றின் துணை நதியில்)
# கோயம்புத்தூர் இராமலிங்க சௌடாம்பிகை அம்மன் கோயில்



**இராமலிங்க சௌடாம்பிகை அம்மன் கோயில்** என்பது தமிழ்நாடு மாநிலத்தின் கோயம்புத்தூர் மாவட்டத்தில் கோயம்புத்தூர் நகரின் இராஜ வீதியில் அமைந்துள்ள இராமலிங்க சௌடேசுவரி அம்மன் கோயில் ஆகும். ஐந்து நிலை இராஜகோபுரம் கொண்டு இக்கோயில் அமையப் பெற்றுள்ளது.  

இக்கோயிலானது, கடல் மட்டத்திலிருந்து சுமார் 439.3 மீட்டர் (1441 அடி) உயரத்தில், என்ற புவியியல் ஆள்கூறுகள் கொண்டு அமைந்துள்ளது.  

இராமலிங்கேசுவரர், சௌடாம்பிகை அம்மன், விநாயகர், மகாவிஷ்ணுவின் தசாவதாரங்கள், சிவலிங்கம், காயத்ரி தேவி, அஷ்டலட்சுமிகள், மகிசாசுரமர்த்தினி, தத்தாத்ரேயர், நர்த்தன விநாயகர், வள்ளி தெய்வானை சமேத சுப்பிரமணியர், காமதேனு, கற்பக விருட்சம், ஆஞ்சநேயர், அறுபத்து மூன்று நாயன்மார்கள், சனீசுவரர், சப்தமாதாக்கள் ஆகியோர் இக்கோயிலில் அருள்பாலிக்கின்றனர்.  

வைகாசி விசாகம், ஐப்பசி பௌர்ணமி (அன்னாபிசேகம்), தைப்பூசம், மகா சிவராத்திரி, நவராத்திரி, விஜயதசமி, தீபாவளி, ஆவணி அவிட்டம், ஆங்கில வருடப் பிறப்பு, தமிழ் வருடப் பிறப்பு, ஆருத்ரா தரிசனம் ஆகியவை இக்கோயிலின் முக்கிய திருவிழாக்களாகக் கொண்டாடப்படுகின்றன.
# அம்மாபாளையம்


**அம்மாபாளையம்** (*Ammapalayam*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். இது கோபிசெட்டிபாளையத்திலிருந்து சுமார் 15 கி.மீ. தொலைவிலும் ஈரோடு மாவட்டத் தலைமையகத்திலிருந்து 37 கி.மீ. தொலைவிலும்கோபிசெட்டிபாளையத்தை மேவானி வழியாகப் பவானியுடன் இணைக்கும் சாலையில் அமைந்துள்ளது. அம்மாபாளையத்தில் சுமார் 1102 மக்கள் உள்ளனர்.
# அஞ்சனூர்


**அஞ்சனூர்** (*Anjanur*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். இது கோபிசெட்டிபாளையத்திலிருந்து சுமார் 27 கி.மீ. தொலைவிலும் ஈரோடு மாவட்டத் தலைமையகத்திலிருந்து 60 கி.மீ. தொலைவிலும் அமைந்துள்ளது. இந்த கிராமம் கோபிசெட்டிபாளையத்தை புஞ்சைப் புளியம்பட்டியை இணைக்கும் சாலையில் அமைந்துள்ளது. அஞ்சனூரில் சுமார் 4302 மக்கள் உள்ளனர்.
# ஆட்டையாம்பாளையம்


**ஆட்டையாம்பாளையம்** (*Attayampalayam*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் இருக்கும் ஒரு கிராமம் ஆகும்.  

"*டெக்சுவேலி*", ஜவுளி தொடர்பான வணிக மேம்பாட்டுக்கான தொழில்துறை பகுதி, இந்த இடத்திற்கு அருகில் அமைந்துள்ளது.  

## அருகிலுள்ள இடங்கள்

- நசியனூர்
- பெருந்துறை
- சித்தோடு
- லட்சுமி நகர்
- பவானி
- கொமராபாளையம்
- ஈரோடு
- திருவாச்சி
- மூலக்கரை

## அமைவிடம்
ஆட்டையாம்பாளையம் தேசிய நெடுஞ்சாலை 47-ல் நசியனூர் மற்றும் சித்தோடு இடையே அமைந்துள்ளது.  

## நிர்வாகம்
ஆட்டையாம்பாளையம் நசியனூர் நகரப் பஞ்சாயத்து, ஈரோடு மேற்கு சட்டமன்றத் தொகுதி மற்றும் ஈரோடு மக்களவைத் தொகுதிக்கு உட்பட்டது.  

## மக்கள்தொகை
ஆட்டையாம்பாளையத்தில் 5985 ஆண்கள் 6190 பெண்கள் என மொத்தம் 12175 பேர் வசிக்கின்றனர்.  

## தொழில்
ஆட்டையாம்பாளையத்தில் சிலர் கைத்தறி பணியில் ஈடுபட்டுள்ளனர். அருகில் உள்ள ஊர்களான ஈரோடு, பெருந்துறைக்கு வேலைக்குச் செல்கின்றனர். விவசாயம் செய்வோர் மஞ்சள் மற்றும் கரும்பு பயிரிடுகின்றனர்.
# அர்கசு தைலேரே


**அர்கசு தைலேரே** (*Argas theilerae*) என்பது தெய்லர் ஆப்பிரிக்க வெண்முதுகு பிணந்தின்னிக் கழுகு அர்காசிட் என்று அழைக்கப்படுகிறது. இது அர்காசிடே குடும்பத்தில் உள்ள ஒரு உண்ணி சிற்றினம் ஆகும். இதன் குறிப்பிட்ட பெயர் தென்னாப்பிரிக்க ஒட்டுண்ணி மருத்துவர் கெர்ட்ரூட் தெய்லரைக் கௌரவப்படுத்துகிறது. இது ஆப்பிரிக்க வெண்முதுகு பிணந்தின்னிக் கழுகுகளின் ஒட்டுண்ணி.  

1970-ல் ஹூக்ஸ்ட்ரால் & கைசர் மூலம் இந்த இனம் முதன்முதலில் பிரித்து விளக்கப்பட்டது
# கிரண் சேத்


**கிரண் சேத்** (*Kiran Seth*; பிறப்பு 1949) ஒரு இந்திய கல்வியாளர் ஆவார். தில்லியில் உள்ள இந்திய தொழில்நுட்பக் கழகத்தில் இயந்திரப் பொறியியல் துறையில் பணிபுரிந்து ஓய்வு பெற்ற பேராசிரியர் ஆவார். உலகெங்கிலும் உள்ள இளைஞர்களிடையே இந்திய பாரம்பரிய இசை, இந்திய பாரம்பரிய நடனம் மற்றும் இந்திய கலாச்சாரத்தின் பிற அம்சங்களை ஊக்குவிக்கும் ஒரு இலாப நோக்கற்ற அமைப்பான இசை மற்றும் கலாச்சாரத்தை மேம்படுத்துவதற்கான சங்கத்தை (1977) இன் நிறுவனராக இவர் மிகவும் அறியப்படுகிறார்.  

2009 ஆம் ஆண்டு, கலைத்துறையில் இவர் ஆற்றிய பங்களிப்பிற்காக இந்திய அரசால் பத்மசிறீ விருது வழங்கப்பட்டது.  

## ஆரம்ப வாழ்க்கை
1951 இல் நிறுவப்பட்ட கரக்பூர், இந்திய தொழில்நுட்பக் கழகத்தின் கணிதவியலாளரும் முதல் பேராசிரியருமான போஜ்ராஜ் சேத் என்பவருக்கும் பகவதி என்பவருக்கும் மகனாக 27 ஏப்ரல் 1949 இல் பிறந்தார்.  

## தொழில்
சேத் 1974 இல் நியூ செர்சியில் உள்ள பெல் ஆய்வகங்களில் தொழில்நுட்ப ஊழியர்களில் ஒரு உறுப்பினராகப் பணியாற்றத் தொடங்கினார். 1976 இல் இந்தியாவுக்குத் திரும்பிய இவர் புது தில்லி இந்திய தொழில்நுட்பக் கல்லூரியில்<nowiki/>உதவிப் பேராசிரியராகப் பணிபுரிந்தார். இங்கு இவர் பணி புர்யும்போதுதான் இவர் 1977 இல் இசை மற்றும் கலாச்சாரத்தை மேம்படுத்துவதற்கான சங்கத்தை நிறுவினார்  

2012 முதல் 2014 வரை புனேவில் உள்ள திரைப்படம் மற்றும் தொலைக்காட்சி நிறுவனத்தின் நிர்வாகக் குழுவின் துணைத் தலைவராகவும் பணியாற்றினார்  

இன்று இந்த இயக்கம் தொடர் இசை நிகழ்ச்சிகள், மாணவர்கள் மற்றும் ஆசிரியர்களுக்கான தேசிய மாநாடுகள், தேசியத் தீவிரப் பள்ளி, பூங்காவில் இசை, உதவித் தொகைத் திட்டம், பாரம்பரிய நடைகள், சிறந்த சிந்தனையாளர்களின் பேச்சுக்கள், யோகக் கலை முகாம்கள், பாரம்பரிய திரைப்படங்கள் திரையிடல் முதலியனவற்ற நடத்துகின்றன.
# திரிபுரா புரஞ்சி


**திரிபுரா புரஞ்சி** (*Tripura Buranji*) என்பது 1709 மற்றும் 1715 க்கு இடையில் அகோம் பேரரசுக்கும், திரிபுரா இராச்சியத்திற்கும் இடையிலான இராஜதந்திர தொடர்புகளின் வரலாற்றுப் பதிவாகும். புரஞ்சி 1724 இல் அகோம் அரசின் தூதர்களான இரத்னா கண்டலி சர்மா கடகி மற்றும் அர்ஜுன் தாஸ் பைராகி கடகி ஆகியோரால் எழுதப்பட்டது. இது திவிப்ரா இராச்சியத்திற்கு அனுப்பப்பட்ட மூன்று தூதரகப் பணிகள், திரிபுரி தூதர்களுடன் இரண்டு திரும்பும் பயணங்கள், அரண்மனைகள், விழாக்கள் மற்றும் பழக்கவழக்கங்களின் தற்செயலான விளக்கங்கள் ஆகியவற்றை விவரிக்கிறது. மேலும் இது திவிப்ரா மன்னன் இரண்டாம் இரத்தி மாணிக்கியா (1684-1712) முதலில் கணாசியாம் தாக்கூர் என்று பெயரிடப்பட்டு பின்னர் மகேந்திர மாணிக்கியா (1712-1714) என்ற பட்டப் பெயருடன் அரியணை ஏறிய அவரது வளர்ப்பு சகோதரர் ஆகியோரால் பதவி நீக்கம் செய்யப்பட்டதை நேரில் பார்த்த சாட்சிக் கணக்கையும் வழங்குகிறது.  

இந்த கையெழுத்துப் பிரதியானது அகோம் இராச்சியத்தின் வரலாற்றை எழுதும் பாரம்பரியமான புரஞ்சிகள் எனப்படும் ஆவணங்களின் தொகுப்பின் கீழ் வருகிறது. இதில் அதிகாரப்பூர்வ மற்றும் குடும்பம் என இரண்டு வகைகள் உள்ளன. திரிபுரா புரஞ்சி, *பாட்ஷா புரஞ்சி*, *கச்சாரி புரஞ்சி* மற்றும் *ஜெயந்தியா புரஞ்சி* ஆகியவை அகோம் அரச சபையால் அங்கீகரிக்கப்பட்டு பதிவுக்காக பராமரிக்கப்படும் அண்டை நாடுகளின் அதிகாரப்பூர்வ அறிக்கைகள் ஆகும். இதைத் தொகுத்துள்ள சூர்ய குமார் புயான், மற்ற பல புராஞ்சிகளைப் போலவே, இது போன்ற எழுத்து வகைகளில் இது ஒரு உயர்ந்த இடத்தைப் பெறுவதாகக் கருதினார்.  

சௌத்ரி மற்றும் சர்க்கார் போன்ற வரலாற்றாளர்கள் அதிகம் அறியப்படாத இந்த ஆவணத்தை திரிபுராவில் நடந்த நிகழ்வுகளின் குறிப்பிடத்தக்க ஆதாரமாகக் கருதுகின்றனர். என். கே. பட்டாச்சார்யா "மக்கள், தெய்வங்கள் மற்றும் கோவில்களின் நிலப்பரப்பு, பழக்கவழக்கங்கள், உடைகள், பழக்கவழக்கங்கள் மற்றும் நம்பிக்கைகள் மற்றும் திரிபுரா அரசவைக்குள் சிம்மாசனத்திற்கான சூழ்ச்சிகள் ஆகியவற்றை விவரிக்கும் காளிதாசனின் மேகதூதம் போன்ற பிற எழுத்துகளில் காலனித்துவத்திற்கு முந்தைய பயண எழுத்துக்கு இது ஒரு குறிப்பிடத்தக்க எடுத்துக்காட்டு" என்கிறார்.  

## கையெழுத்துப் பிரதி
கையெழுத்துப் பிரதி கற்றாழை மரத்தின் பட்டையிலிருந்து தயாரிக்கப்பட்ட ஏட்டில் அசாமிய மொழியில் எழுதப்பட்டுள்ளது. முடிவில் ஒரு பொருளடக்கம்மூம் இருக்கிறது.  

1709 மற்றும் 1715 ஆம் ஆண்டுகளுக்கு இடையில், வங்காளத்தில் இருந்து முகலாயர்களை அகற்றுவதற்காக திவிப்ரா இராச்சியத்துடன் ஒரு கூட்டமைப்பை உருவாக்க அகோம் மன்னர் உருத்ர சிங்னின் விருப்பத்தால் இந்த ஆவணத்தில் உள்ள கணக்குகளின் மையமாக இருக்கும் இராஜதந்திர பணிகள் தூண்டப்பட்டன.  

## உள்ளடக்கம்
இது "மக்கள், தெய்வங்கள் மற்றும் கோவில்களின் நிலப்பரப்பு, பழக்கவழக்கங்கள், உடைகள், பழக்கவழக்கங்கள் மற்றும் நம்பிக்கைகள் மற்றும் திரிபுரா அரசவைக்குள் அரியணைக்கான சூழ்ச்சிகள்" ஆகியவற்றை விவரிக்கிறது. திவிப்ரா அரசர் மற்றும் அவரது குடிமக்களால் கொண்டாடப்படும் ஒரு வசந்த விழாவைப் பற்றியும் குறிப்பிடப்பட்டுள்ளது.
# உருக்னுதீன் பர்பக் ஷா


**உருக்னுதீன் பர்பக் ஷா** (* Ruknuddin Barbak Shah*) ஆட்சி. 1459-1474) சுல்தான் நசிருதீன் முகமது ஷாவின் மகனும் வாரிசுமாவார். ஆரம்பத்தில் தனது தந்தையின் ஆட்சியின் போது சத்கானின் ஆளுநராக நியமிக்கப்பட்ட பார்பக் 1459 இல் வங்காள சுல்தானகத்தின் அரியணை ஏறினார். இவர் அபிசீனிய சமூகத்திற்கு சுல்தானகத்தின் நிர்வாகத்தில் முக்கிய பங்குகளை வழங்கிய முதல் ஆட்சியாளராவார். வங்காளத்தில் நகரமயமாக்கலின் முன்னோடியாக இவர் இருந்ததாக வரலாற்றாசிரியர் அனிருத்தா ரே குறிப்பிடுகிறார்.  

## ஆரம்ப வாழ்க்கையும் அரியணை ஏற்றமும்
அருகில் ஒரு மசூதி கட்டப்பட்டது. ]]  
கி.பி.1352 இல் வங்காள சுல்தானகத்தை நிறுவிய இலியாஸ் ஷாஹி வம்சம் என்று அழைக்கப்படும் ஒரு பிரபுத்துவ பெங்காலி முஸ்லிம் சுன்னி இசுலாம் குடும்பத்தில் பர்பக் பிறந்தார். இப்பகுதியில் இவரது குடும்பம் நீண்ட காலமாக இருந்தபோதிலும், பர்பக்கின் மூதாதையர்கள் சிசுதான் வம்சாவளியைச் சேர்ந்தவர்கள், இப்போது கிழக்கு ஈரான் மற்றும் தெற்கு ஆப்கானித்தானில் இருந்து வந்தவர்கள். இவரது தந்தை சுல்தான் நசிருதீன் மக்மூத் ஷா இருபது ஆண்டுகளுக்கும் மேலாக வங்காளத்தை ஆட்சி செய்தார்.  

## ஆட்சி
இவரது தந்தையின் ஆட்சியின் போது, பர்பக் சத்கான் பகுதியின் ஆளுநராகப் பணியாற்றினார். 1455 இல் திரிபெனியில் ஜாபர் கான் காஜி மசூதியை நிறுவினார். கி.பி.1459 இல் தனது தந்தையின் மரணத்திற்குப் பிறகு பர்பக் நாட்டின் அரியணையில் ஏறினார்.  

பர்பக் ஷா மிதிலை பிரதேசம் (இன்றைய ஜனக்பூர் ) மீது படையெடுத்து அந்தப் பகுதியைக் கைப்பற்றியதாகவும் அறியப்படுகிறது. கேதார் ராயை அந்தப் பிராந்தியத்தின் ஆளுநராக நியமித்தார். அவர் 1468 இல் திருஹட்டில் உள்ள ஹாஜிகஞ்ச் கோட்டை மற்றும் சுற்றுப்புறங்களை ஆக்கிரமித்தார்.  

1459 இல், பர்பக் பர்பகாபாத் என்று அழைக்கப்படும் மகிசந்தோஷ் நகரை தங்க சாலையாக மேம்படுத்தினார். இது இவரது இராச்சியத்தை வடக்கே புரிகங்கா ஆறு வரை நீட்டிக்க உதவியது. 1474 இல், இவர் சிட்டகொங்கில் தனது அதிகாரத்தை மீண்டும் நிறுவினார். மால்டா, ராஜசாகி, ரங்க்பூர், சிட்டகொங் , டாக்கா, சில்ஹெட், மைமென்சிங் மற்றும் முதன்முறையாக பரிசால் ஆகிய இடங்களில் ஜேம் மசூதிகள் மற்றும் அரச வாயில்கள் கட்டப்பட்டதை நினைவுகூரும் பல்வேறு கல்வெட்டுகள் மூலம் பர்பக் ஷாவின் இராச்சியத்தின் அளவைக் கண்டறிய முடியும்.  

## இலக்கியம்
பர்பக் ஷா பெங்காலி மற்றும் பாரசீக இலக்கியங்களின் புரவலர் ஆவார். இவரது காலத்தில் கவிஞர் ஜைனுதீன் தனது *ரசூல் பிஜாய்* என்ற கவிதைத் தொகுப்பை எழுதினார். இப்ராஹிம் கவ்வாம் பாருக்கி பாரசீக அகராதியான *பர்ஹாங்-இ-இப்ராஹிம்* ( *ஷரப்நாமா* என்று அறியப்படுறது) என்பதை இயற்றினார். ரைமுகுடா பிரஹஸ்பதி மிஸ்ரா, மாலாதர் பாசு, கிருட்டிபாஸ் ஓஜா மற்றும் குலாதர் ஆகியோர் அந்த நேரத்தில் வாழ்ந்த மிகவும் பிரபலமான இந்து அறிஞர்கள்.  

## இறப்பு

15 ஆண்டுகள் வங்காளத்தை ஆண்ட உருக்னுதீன் பர்பக் ஷா 1474 இல் இறந்தார்.  

## இதனையும் காண்க

- வங்காள வரலாறு
- இந்திய வரலாறு
# சிறகற்றன


**சிறகற்றன** (*Aptery*) என்பது எந்த விதமான இறக்கைகளும் இல்லாத ஒரு விலங்கின் உடற்கூறியல் நிலை ஆகும். இந்த நிலையில் உள்ள ஒரு விலங்கு **ஏப்டெரசு** என்று ஆங்கிலத்தில் கூறப்படுகிறது.  

பெரும்பாலான விலங்கினங்கள் *எப்டெரசு* உயிரலகு தொகுதிப் பிறப்பு வம்சாவளியைச் சேர்ந்தவை. இந்த குழுக்கள் **முதன்மை சிறகற்றன** என்று கூறப்படுகிறது. முதன்மையாகச் சிறகில்லாப் பூச்சிகள் என்ற துணைப்பிரிவைச் சேர்ந்த பூச்சிகள் உள்ளன.  

சிறகற்றன என்பது ஒரு பெயரடை. அதாவது பூச்சி அல்லது உயிரினம் இறக்கையற்றது மற்றும் பொதுவாக இறக்கைகள் கொண்ட பூச்சியின் ஒரு குறிப்பிட்ட வடிவத்தைக் குறிக்கிறது. பொதுவாக இறக்கைகளைக் கொண்ட ஒரு குழுவில் உள்ள இறக்கையற்ற இனங்களையும் குறிக்கின்றது. எ.கா பல கணுக்காலிகள் (வெட்டுக்கிளிகள் மற்றும் கூட்டாளிகள்) மற்றும் *கைமனோப்டெரா* உயிரிகள். (குளவிகள்). சில குழுக்களில், ஒரு பாலினமானது சிறகுகளை உடையதாக இருக்கலாம், எ.கா. முட்டிலிடே (மென்பட்டு எறும்புகள்). மற்ற சந்தர்ப்பங்களில், பூச்சியின் ஒரு குறிப்பிட்ட வடிவம் (ஆனால் எல்லா நபர்களும் அல்ல) சிறகற்றனவாக இருக்கும். எ.கா. சில *டெட்ரிகிடே* (குள்ள வெட்டுக்கிளிகள்). சிறகுகள் கொண்ட உயிரலகின் வம்சாவளியைச் சேர்ந்த இறக்கையற்ற விலங்குகள் **இரண்டாம் நிலை சிறகற்றன** என்று கூறப்படுகிறது. தெள்ளு மற்றும் *நோட்டோப்டெரா* போன்ற முழு வரிசையினை உள்ளடக்கிய கணுக்காலிகள். இவை 5% தற்போதுள்ள *டெரிகோட்டா* ஆகும்.
# நீதாமின் பை

**நீதாமின் பை** (*Needham's sac*)(**விந்தணுப் பை** என்றும் அழைக்கப்படுகிறது) என்பது தலைக்காலிகளின் இனப்பெருக்க மண்டலத்தின் ஒரு பகுதியாகும். இதில் விந்தணுக்கள் சேமிக்கப்படுகின்றன. விந்தணுக்கள் கயிறுகளுடன் கூடிய விந்தணு கொண்ட சிக்கலான கட்டமைப்புகளைக் கொண்டுள்ளன. சில சிற்றினங்களில் விந்துதள்ளல் உறுப்பு மற்றும் சீமைக்காரை உடல் ஒன்றையும் கொண்டுள்ளது.  

நீதாமின் பை மேலங்கி குழியின் இடது பக்கமாகத் திறக்கிறது. சில தலைக்காலி சிற்றினங்களின் இனச்சேர்க்கையின் போது, மாற்றியமைக்கப்பட்ட கரமான *கெக்டோகோடைலசு* விந்தணுவை நீதாமின் பையிலிருந்து பெண்ணின் மென்மூடிக்குழிக்குள் செலுத்துகிறது. சீமைக்காரை உடல் விந்தணுவைப் பெண் இன உயிரணுடன் ஒட்டிக்கொள்ள உதவுகிறது.
# ஹரி ஆறு


பாயும் ஹரி ஆறு]]  

**ஹரி ஆறு** அல்லது **ஹெராத் ஆறு** (*Hari River* or *Herat River*) ஆப்கானித்தானின் நடுவில் உள்ள மத்திய மாகாணமான ஹெராத் மாகாணத்தின் கோ-இ-பாபா எனுமிடத்திலிருந்து ஈரான் வழியாக துருக்மேனிஸ்தானின் காரகும் பாலைவனத்தில் மறைகிறது. இந்த ஆறு 1100 கிலோ மீட்டர் நீளம் கொண்டது. ரிக் வேதத்தில் ஹரி ஆறு பற்றிய குறிப்புகள் உள்ளது.  

ஆப்கானித்தானின் நடுவில் உள்ள கோர் மாகாணத்தில் உள்ள இந்து குஷ் மலைத்தொடரின் நீட்சியான கோ-இ-பாபா மலைத்தொடரில் ஹரி ஆறு உற்பத்தியாகி மேற்காக பாய்கிறது. பின் ஆப்கானித்தானின் மேற்கில் உள்ள ஹெராத் மாகாணத்தின் தெற்கில் 200 கிலோ மீட்டர் நீளத்திற்கு பாய்ந்து, ஜாம் ஆற்றுடன் கலக்கிறது. பின்னர் ஹரி ஆறு வடமேற்கு திரும்பி, பின் வடக்கு நோக்கி ஈரான் வழியாகப் பாய்ந்து, ஈரான்-துருக்மேனிஸ்தானின் தென்கிழக்கு எல்லையாக அமைகிறது. இப்பகுதியில் ஹரி ஆற்றில் குறுக்கே ஈரான்-துருக்மேனிஸ்தான் நட்புறவு நீர்த்தேக்கம் அமைந்துள்ளது.  

ஹெராத் மாகாணத்தின் சிஸ்டி செரீப் மாவட்டத்தில் பாயும் ஹரி ஆற்றின் குறுக்கே இந்திய அரசு தனது செலவில் சல்மா அணை கட்டி கொடுத்தது. பின் சல்மா அணை என்ற பெயரை மாற்றி **இந்தியா-ஆப்கானிஸ்தான் நட்புறவு அணை** எனப் பெயரிட்டது.  

இந்த அணையில் இந்தியா அமைந்த புனல் மின் நிலையத் திட்டத்தின் மூலம் 42 மெகா வாட் மின்சாரம் உற்பத்தி செய்யமுடியும். அத்தோடு 75,000 எக்டேர் நிலம் பாசன வசதி பெரும். இந்த அணை இந்திய பிரதமர் நரேந்திர மோதி மற்றும் ஆப்கான் ஜனாதிபதி ஆகியோரால் ஜூன் 4, 2016 அன்று திறந்துவைக்கப்பட்டது.  
## இதனையும் காண்க
- சல்மா அணை
# நிடமென்டல் சுரப்பிகள்


**நிடமென்டல் சுரப்பிகள்** (*Nidamental gland*) என்பது சில அடுக்கச் செவுள் மீன்கள் (*எலாசுமோபிரான்ச்கள்*) மற்றும் சில மெல்லுடலிகளில் காணப்படும் உள்ளுறுப்புகளாகும். மெல்லுடலிகளில் தலைக்காலி (குறிப்பாக டெகாபோடிபார்ம்சு மற்றும் நாட்டிலசுகள்) மற்றும் வயிற்றுகாலிகளும் அடங்கும்.  

தலைக்காலிகளில், நிடமென்டல் சுரப்பிகள் பெரிய, இணை சுரப்பிகளாக அமைந்துள்ளன. இவை மென்மூடிக்குழியில் காணப்படுகின்றன. துணை நிடாமென்டல் சுரப்பிகளும் இருக்கலாம்.  

இவை போரோனிட்களிலும் காணப்படுகின்றன.  

## சமையல் பயன்பாடு
கணவாய் மீனின் நிடமென்டல் சுரப்பிகள் உலகின் பல்வேறு பகுதிகளில் உணவாக உண்ணப்படுகின்றன. கணவாய் மீன் முழு விலங்காகவோ அல்லது பகுதி உறுப்புகளாகவோ உட்கொள்ளப்படும். உதாரணமாக, தெற்கு எசுப்பானியாவில், இவை முழுவதுமாக சமைக்கப்பட்டு *ஹ்யூவோஸ் டி சோகோ* என்று அழைக்கப்படுகின்றன. மேலும் இந்த உறுப்புகள் ஆண் கணவாய் மீனின் இனப்பெருக்க உருப்புகள் என்று ஒரு பிரபலமான கருத்து உள்ளது.
# 881 ஏவுகணை படைப்பிரிவு


**881 ஏவுகணை படைப்பிரிவு** (*881 Missile Regiment (India)*) என்பது ஏவுகணை பொருத்தப்பட்ட படைப்பிரிவு ஆகும். இப்படைப் பிரிவு இந்திய ராணுவத்தின் பீரங்கி படையின் ஒரு பகுதியாகும்.  

## வரலாறு
படைப்பிரிவு இலேசான படைப்பிரிவாக உயர்த்தப்பட்டது. இலேசான படைப்பிரிவு 2011 ஆம் ஆண்டில் ஏவுகணைப் படைப்பிரிவாக மாற்றப்பட்டது. இந்த ஏவுகணைப் பிரிவு தற்போது 41 பீரங்கி படைபிரிவின் ஒரு பகுதியாக உள்ளது.  

## நடவடிக்கைகள்
- 1971 இந்தியா-பாக்கித்தான் போர்
- மேகதூது நடவடிக்கை

## சாதனைகள்
- 881 ஏவுகணை படைப்பிரிவுக்கு 1999 ஆம் ஆண்டில் இராணுவப் படை தளபதி தகுதியுரை வழங்கப்பட்டது.
- 881 ஏவுகணை படைப்பிரிவு 2013, 2015 மற்றும் 2018 ஆம் ஆண்டுகளின் குடியரசு தின அணிவகுப்பில் பங்கேற்ற பெருமையைப் பெற்றது.
# சங்கர்ஷணர்



**சங்கர்ஷணர்** (*Saṃkarṣaṇa*) கலப்பையை ஆயுதமாகக் கொண்டவர் எனப்பொருள் வசுதேவருக்கும் முதல் மனைவி ரோகிணி தேவிக்கும் பிறந்தவர் பலராமன் மற்றும் சுபத்திரை ஆவர். வசுதேவருக்கும்-இரண்டாம் மனைவி தேவகிக்கும் பிறந்தவர் கிருஷ்ணர் ஆவர். பலராமன் எனும் சங்கர்ஷணர் யாதவர்களில் ஒரு பிரிவினரான விருஷ்ணி குலத் தலைவராக அறியப்பட்டார்.விஷ்ணுவின் அவதாரமாக சங்கர்ஷணர் அறியப்பட்டார். பிற்காலத்தில் வைணக் கோயில்களில் சங்கர்ஷணர் வழிபாடு நிலவியது.  

பரவாசுதேவர், சங்கர்ஷணர், அனிருத்தன், பிரத்திம்யும்மனன் என்ற பெயர்களில், நாராயணனாகிய பரம்பொருள் தன்னையே இந்நால்வராக்கிக்கொண்டு படைப்பு முதலிய தொழில்களில் ஈடுபடுகிறார்; பரவாசுதேவர் மற்ற மூவருடைய பணிகளுக்கு தலைவராக இருக்கிறார். ஆகமத்தை ஒட்டி நடக்கும் வைணவ ஆலய வழிபாட்டில் இந்த வியூக நிலைக்கும் பெயர்களுக்கும் அதிக இடம் உள்ளது. வைணவக் கோயில்களில் சங்கர்ஷணருக்கு தனிச்சன்னதிகள் உண்டு.  

## சங்கர்ஷணர் சின்னம் கிமு 100

ஹேலியோடோரஸ் தூண் அருகே அமைந்த பெஸ்நகரத்தில் விருஷ்ணி குல நாயகர்களான கிருஷ்ணன், பலராமன் என்ற சங்கர்ஷணர், அனிருத்தன், பிரத்தியும்மனன் ஆகியோரின் வழிபாடு குறித்தான சிற்பங்கள் கண்டெடுக்கப்பட்டது.  

## ஆத்திபாத பிராமி கல்வெட்டு
இராஜஸ்தான் மாநிலத்தின் ஆத்திபாத பிராமி கல்வெட்டில் கிமு முதல் நூற்றாண்டில் நாராயணனுடன் வாசுதேவர் மற்றும் சங்கர்ஷணர் வழிபாடு குறித்துள்ளது.  

முதல் நூற்றாண்டின் கரோஷ்டி எழுத்துமுறை கல்வெட்டில் ராமா (பலராமர்) மற்றும் கிருஷ்ணா எனக்குறிக்கப்பட்டுள்ளது.]]
# அலவத்தேகமை



**அலவத்தேகம** என்பது இலங்கையில் உள்ள ஒரு கிராமம் ஆகும். இது மத்திய மாகாணத்தின் கண்டி மாவட்டத்தில் அமைந்துள்ளது. இதன் மக்கட்டொகை 1881இல் 171 ஆகவும் 1891இல் 135 ஆகவும் காணப்பட்டது.  

## வரலாறு
ஆச்சிபால்ட் கம்பெல் லோரி தனது 1896இல் வெளியிட்ட தனது இலங்கை பற்றிய குறிப்பில் இந்தக் கிராமத்தில் வசிப்பவர்கள் துரையா சாதியின் ஒரு பகுதியான "பன்ன துராயோ" (புல் வெட்டுபவர்கள்) என்ற சாதியினர் என்று விவரிக்கிறார்.
# மாலிக்-இ-மைதான்



**மாலிக்-இ-மைதான்** (*Malik-E-Maidan*) (போர்க்களத்தின் இறைவன்) என்பது 16 ஆம் நூற்றாண்டின் பீரங்கி ஆகும். இது இந்தியாவின் பிஜப்பூர் கோட்டையில் சிங்க கோபுரத்தில் (*புர்ஜ்-இ-ஷெர்ஸ்* ) அமைந்துள்ளது. நீளம் கொண்ட மணி உலோகத்தில் வார்க்கப்பட்டுள்ளது. இது நடுக்காத்திலிருந்து எஞ்சியிருக்கும் மிகப்பெரிய பீரங்கித் தொகுதியாகும்.  

## வரலாறு
இந்த பீரங்கி 1549 ஆம் ஆண்டு அகமத்நகரின் சுல்தான் முதலாம் புர்கான் நிசாம் ஷாவிடம் பணியாற்றிய துருக்கியப் பொறியாளர் முகமது பின் உசைன் ரூமியால் உருவாக்கப்பட்டது. சுல்தான் பீரங்கியை தனது மருமகனான பிஜப்பூரின் சுல்தான் முதலாம் அலி அதில் ஷாவிற்கு வழங்கினார்.  

கி.பி. 1565 இல், பிஜப்பூர் சுல்தான் அலி அதில் ஷா, தலைக்கோட்டை சண்டையில், ஒருங்கிணைந்த தக்காண சுல்தானியப் படையின் ஒரு பகுதியாக விஜயநகரப் பேரரசின் அலிய ராம ராயனை போரில் எதிர் கொள்ளும்போது பீரங்கி பயன்படுத்தப்பட்டது. தக்காண சுல்தான்களின் வெற்றிக்குப் பிறகு பீரங்கிக்கு "மாலிக்-இ-மைதான்" என்று பெயரிடப்பட்டது.  

உலகின் மிகப் பெரிய பீரங்கி, அதன் வகையைச் சேர்ந்தது. கிழக்கிந்திய நிறுவனத்தால் பெரிய பிரித்தானின் போர்க் களத்திற்கு மாற்ற முயற்சித்தது. ஆனால் அதன் பெரிய அளவு மற்றும் நிபந்தனையற்ற போக்குவரத்து உள்கட்டமைப்பு காரணமாக பீரங்கியை கொண்டு செல்ல முடியவில்லை.  

## கட்டமைப்பு
மாலிக்-இ-மைதான் மணி உலோகத்தால் ஆனது. மேலும், நீளம் கொண்டது. இதன் முகவாய் அளவு ஒட்டுமொத்த விட்டம் மற்றும் 55 டன் எடை கொண்டது. குண்டு தூரம் வரை செல்லக்கூடியது என ஒரு கதை உண்டு.  

### அலங்காரம்
பீரங்கியின் முகவாய் சிங்கத்தின் தலையை அதன் தாடைகளைத் திறந்து, ஒரு யானையை விழுங்குவது போன்ற ஒரு புடைப்புச் சிற்பத்துடன் அலங்கரிக்கப்பட்டுள்ளது.  

### கல்வெட்டுகள்
பீரங்கியில் மூன்று கல்வெட்டுகள் காணப்படுகின்றன. அவற்றில் இரண்டு கல்வெட்டுகளின்படி அகமதுநகரின் முதலாம் புர்கான் நிஜாம் ஷா காலத்தில் பொறிக்கப்பட்டவை. இது 1549 இல் முகம்மது பின் உசைன் ரூமியால் அகதுநகரில் மணி உலோகத்திலிருந்து வார்க்கப்பட்டது. மூன்றாவது கல்வெட்டு ஔரங்கசீப் 1685-86 இல் பிஜப்பூரைக் கைப்பற்றியபோது சேர்த்தார்.  

## இதனையும் காண்க

- சார் பீரங்கி
- *சார் வெடிகுண்டு
# மங்களூரு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1952 | எல். சி. பயாஸ் | இந்திய தேசிய காங்கிரஸ் |
| 1978 | பி. எஃப். ரோட்ரிக்ஸ் | இந்திரா காங்கிரஸ் |
| 1983 | வி. தனஞ்ஜெய குமார் | பாரதிய ஜனதா கட்சி |
| 1985 | பிளாசியஸ் எம். டிசோசா | இந்திய தேசிய காங்கிரஸ் |
| 1989 |  |  |
| 1994 | என். யோகீஷ் பட் | பாரதிய ஜனதா கட்சி |
| 1999 |  |  |
| 2004 |  |  |
| 2008 | யூ. டி. காதர் | இந்திய தேசிய காங்கிரஸ் |
| 2013 |  |  |
| 2018 |  |  |
| 2023 | } |  |
# முதலாம் அலி அதில் ஷா



**முதலாம் அலி அதில் ஷா** ( *Ali Adil Shah* I ; 1558-1579) பிஜப்பூர் சுல்தானகத்தின் ஐந்தாவது சுல்தான் ஆவார்.  

இவரது முடிசூட்டு நாளில், அலி சுன்னி நடைமுறைகளை கைவிட்டு, சியா குத்பா மற்றும் பிற நடைமுறைகளை மீண்டும் அறிமுகப்படுத்தினார். பாரசீக மத மருத்துவர்களுக்கு சியா கோட்பாட்டைப் போதிக்க முழு சுதந்திரம் வழங்கப்பட்டது. மேலும், அவர்களின் மத நடவடிக்கைகளுக்காக அரசால் ஊதியம் வழங்கப்பட்டது.  

## திருமணம்
அகமதுநகரைச் சேர்ந்த நிஜாம் ஷாஹியின் மகள் சாந்த் பிபி என்ற புகழ்பெற்ற பெண் வீராங்கனையை மணந்தார். 1595ஆம் ஆண்டில் அக்பர் பேரரசரின் முகலாயப் படைகளுக்கு எதிராக அகமதுநகரைப் பாதுகாப்பதில் சாந்த் பிபி மிகவும் பிரபலமானவராக அறியப்படுகிறார்.  

## ஆட்சி
அலியின் ஆட்சியின் போது பிஜப்பூர் மற்றும் விஜயநகரம் ஆகிய இரண்டும் ஒன்றுக்கொன்று மிக நெருக்கமாக இருந்தன. அலி ஒருமுறை விஜயநகரத்துக்கு சென்றபோது அங்கு அலிய ராம ராயன் மிகுந்த ஆடம்பரத்துடனும் மரியாதையுடனும் வரவேற்றார். 1565 ஆம் ஆண்டில், பேரரசின் முக்கிய தளபதி என்ற வகையில் தக்காணத்துச் சுல்தான்களான உசேன் நிசாம் ஷா, முதலாம் அலி அதில் ஷா, இப்ராகிம் குதுப் ஷா ஆகியோரின் கூட்டுப் படைகளின் ஆக்கிரமிப்புக்கு எதிராகத் தலைக்கோட்டைப் போரில் தானே தலைமை தாங்கினான். மிகப் பெரிய படை பலத்தைக் கொண்ட விஜயநகரப் பேரரசுக்கு இலகுவாக வெற்றி கிடைக்கும்போல் தோற்றிய இப் போர், எதிர்பாராத விதமாக, அலிய ராம ராயன் பிடிபட்டுக் கொல்லப்பட்டபோது, அவர்களுக்குப் பேரழிவாக முடிந்தது. இந்தத் தாக்கத்திலிருந்து விஜயநகரப் பேரரசு ஒருபோதும் மீளவே இல்லை. விஜயநகரம் எதிரிப் படைகளினால் பெரும் அழிவுக்குள்ளானது. நகர மக்கள் பெருமளவில் கொல்லப்பட்டனர். அரச குடும்பத்தினரும் அழிக்கப்பட்டனர். இந்த போரின் விளைவாக, பிஜப்பூரின் தெற்கு எல்லையானது விஜயநகரம் வரை நீட்டிக்கப்பட்டது. மேலும் அது மேலும் தெற்கே பிஜப்பூரின் எதிர்கால விரிவாக்கத்திற்கான வாயில்களைத் திறந்தது. இதன் விளைவாக, அலியின் ஆட்சியின் முடிவில், பிஜப்பூர் இராச்சியம் மேற்கு கடற்கரையில் ஹொனாவர் துறைமுகம் வரை விரிவடைந்தது. மேலும் தெற்கு எல்லை வரதா மற்றும் துங்கபத்ரா வழியாக நீட்டிக்கப்பட்டது.  

## வளர்ச்சிகள்
அலியின் ஆட்சிக் காலத்தில் முகலாயப் பேரரசர் அக்பருடன் இராஜதந்திர உறவுகள் ஏற்படுத்தப்பட்டு தூதர்கள் பரிமாறிக் கொள்ளப்பட்டனர்.  

## பின்வந்தவர்
1579 ஆம் ஆண்டில், அலிக்கு மகன் இல்லாததால், இவரது மருமகன் இப்ராகிமை தனது சகோதரர் தகாமாசிப்பின் மகனாக நியமித்தார். அதே ஆண்டில், அலி ஒரு திருநங்கையாக்கப்பட்ட ஒருவரால் படுகொலை செய்யப்பட்டார். பீஜாப்பூரில் உள்ள சகாப் ரௌசாவிற்கு அருகிலுள்ள அலி கா ரௌசாவில் அடக்கம் செய்யப்பட்டார்.
# தமிழ்நாடு விளையாட்டு மேம்பாட்டு ஆணையம்


**தமிழ்நாடு விளையாட்டு மேம்பாட்டு ஆணையம்** என்பது தமிழக அரசின் இளைஞர் நலன் மற்றும் விளையாட்டு மேம்பாட்டுத்துறையின் கீழ் செயல்படும் ஆணையமாகும். தமிழ் நாட்டில் விளையாட்டினையும் உடல் தகுதியினையும் மேம்படுத்தவும் அரசு, விளையாட்டுச் சங்கங்கள் இதர விளையாட்டு அமைப்புகளின் வளங்களை ஒருங்கிணைக்கவும் அமைக்கப்பட்டுள்ளது.  

## வரலாறு
விளையாட்டு மற்றும் இளைஞர் சேவைகள் இயக்குநரகம் மற்றும் தமிழ்நாடு விளையாட்டு மேம்பாட்டுக் கழகம் ஆகிய இரண்டையும் இணைத்து தமிழ்நாடு விளையாட்டு மேம்பாட்டு ஆணையம் என்ற புதிய அமைப்பு 1992 ஜூலை 18 அன்று உருவாக்கப்பட்டது.  

## நோக்கங்கள்
- திறமை கொண்டவர்களுக்கு வாய்ப்புகளை வழங்குதல்
- மாநில, தேசிய, சர்வதேச அளவில் இளைஞர்களைத் தயார் செய்தல்
- போட்டிச் சூழலை உருவாக்கி உடல் தகுதியை மேம்படுத்தல், திறமைசாலிகளை அடையாளம் காணல், போட்டித்திறனை வளர்த்தல்
- விளையாட்டிற்கேற்ற உள்கட்டமைப்பை அமைத்து அனைத்து நிலை போட்டிகளுக்கும் தயார் செய்தல்
- வீரர்களுக்கான நவீன நுணுக்கங்களைக் கற்றுக் கொடுக்க உரிய பயிற்சி, பயிலரங்கு, உள்நாடு மற்றும் வெளிநாட்டு பயிற்சி வாய்ப்புகளை அமைத்தல்

## செயல்பாடுகள்
- ஒவ்வொரு விளையாட்டிற்கும் பயிற்சியாளரை நியமித்து இலவசப் பயிற்சி அளிக்கிறது.
- விளையாட்டுப் பள்ளிகள்,விடுதிகள் போன்றவற்றை நடத்துகிறது.
- இடைநிலைப் பள்ளி மாணவர்களுக்கு உடற்திறனாய்வுகளை நடத்திப் பயிற்சி முகாம்களை நடத்துகிறது
- அண்ணா பிறாந்தநாளில் சைக்கிள் போட்டி நடத்துகிறது.
- முதலமைச்சர் கோப்பைக்கான மாவட்ட அளாவிலான போட்டிகளை நடத்துகிறது
- தேசிய மற்றும் சர்வதேச அளவில் பதக்கம் வெற்றவர்களுக்கு ஊக்கத்தொகை வழங்குகிறது.
# மத்திய அனதோலியா பிராந்தியம்



**மத்திய அனதோலியா பிராந்தியம்** (*Central Anatolia Region* , துருக்கியின் 7 புவியியல் பிரதேசங்களில் ஒன்றாகும். இதன் தலைமையிடம் அங்காரா நகரம். பிற நகரங்கள் கோன்யா, கைசெரி, எஸ்கிசெரி, சிவாஸ் மற்றும் அக்சராய் ஆகும்.  
## அமைவிடம்
இப்பிராந்தியம் துருக்கியின் நடுப்பகுதியில் உள்ளது. இதன் மேற்கில் ஏஜியன் பிராந்தியம், வடக்கில் கருங்கடல் பிராந்தியம், கிழக்கில் கிழக்கு அனடோலியா பிராந்தியம் மற்றும் தெற்கில் மத்தியதரைக் கடல் பிராந்தியம் உள்ளது.  

## புவியியல்
இப்பிராந்தியத்தில் உள்ள மத்திய அனதோலியா ஸ்டெப்பிப் புல்வெளிகளை வெப்பமண்ட புல்வெளிகள், சாவன்னா நிலங்கள் மற்றும் புதர் நிலங்கள் என வகைப்படுத்தப்படுத்தப்பட்டுள்ளது.  

## பிராந்தியத்தின் மாகாணங்கள்
1. அக்சராய் மாகாணம்
1. கோரக்கலே மாகாணம்
1. கோரேஹிர் மாகாணம்
1. நெவ்ஷீர் மாகாணம்
1. நீட் மாகாணம்
1. அங்காரா
1. கான்கியரி மாகாணம்
1. எஸ்கிசெஹிர் மாகாணம்
1. கரமன் மாகாணம்
1. கெய்சேரி மாகாணம்
1. கொன்யா மாகாணம்
1. சிவாஸ் மாகாணம்
1. யோஸ்கட் மாகாணம்

## தட்ப வெப்பம்

## இதனையும் காண்க
- துருக்கியின் பிராந்தியங்கள்
- கிழக்கு அனடோலியா பிராந்தியம்
- தென்கிழக்கு அனதோலியா பிராந்தியம்
- மத்தியத்தரைக் கடல் பிராந்தியம்
- ஏஜியன் பிராந்தியம்
- கருங்கடல் பிராந்தியம்
- மர்மரா பிராந்தியம்
- அனத்தோலியா
- லெவண்ட்
# செம்பரின் உறுப்பு

**செம்பரின் உறுப்பு** (*Semper's organ*) என்பது மெல்லுடலிகளில் காணப்படும் உடற்கூறியல் அமைப்பு. இது நில நத்தைகள், நுரையீரல் வயிற்றுக்காலிகளின் தலைப் பகுதியில் அமைந்துள்ள சுரப்பு உறுப்பு ஆகும். இந்த உறுப்பிலிருந்து சுரக்கப்படும் சுரப்பு இயக்குநீர் போன்ற செயலைச் செய்கின்றது. இது முதுகெலும்பிலிகளின் உயிரணு உருவாக்கத்தில் பங்கு கொள்கிறது.  

இந்த உறுப்புக்கு செருமனிய விலங்கியல் நிபுணர் கார்ல் காட்ஃப்ரைட் செம்பரின் பெயரிடப்பட்டது. இவர் இந்த உடற்கூறியல் அமைப்பு பற்றிய தகவலை 1856-ல் முதலில் வெளியிட்டவர் ஆவார்.
# பெலோனியா சட்டமன்றத் தொகுதி

**பெலோனியா சட்டமன்றத் தொகுதி** (*Belonia Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  

இது தெற்கு திரிபுரா மாவட்டத்தின் ஒரு பகுதியாகும். பெலோனியா நகரத்தை மையமாகக் கொண்டு இப்பெயர் பெற்றது. 2023ஆம் ஆண்டு நிலவரப்படி, இந்தத் தொகுதியின் தற்போதைய பிரதிநிதியாக திபங்கர் சென் உள்ளார். இவரது பதவிக்காலம் 2028 வரை நீடிக்கும் என எதிர்பார்க்கப்படுகிறது.  

## வரலாறு
1963ஆம் ஆண்டு ஒன்றிய பிரதேசங்களின் அரசு சட்டத்தின் மூலம், 1967-ல் திரிபுரா ஒன்றிய பிரதேசத்தில் புதிதாக உருவாக்கப்பட்ட 30 சட்டமன்றத் தொகுதிகளுள் பெலோனியா சட்டமன்றத் தொகுதியும் ஒன்று. பின்னர், 1971ஆம் ஆண்டில், திரிபுரா யூனியன் பிரதேசம் மாநிலமாக 1971ஆம் ஆண்டின் வடகிழக்கு பகுதிகள் (மறுசீரமைப்பு) சட்டம் மூலம் மாற்றப்பட்டது. இதனால் திரிபுராவில் உள்ள தொகுதிகளின் எண்ணிக்கையை 60 ஆக உயர்ந்தது. எனவே பெரிய தொகுதிகளின் எல்லை மாற்றங்கள் நடைபெற்றன.  

2005-ல் மேற்கொள்ளப்பட்ட கடைசி எல்லை நிர்ணயத்தின்படி, இந்தத் தொகுதியானது பெலோனியா மற்றும் மைச்சரா வட்டம் மற்றும் பர்பதாரி, பைகோரா மற்றும் ராஜாபூர் வட்டங்களின் பகுதிகளைக் கொண்டுள்ளது.  

## சட்டப் பேரவை உறுப்பினர்கள்
| ஆண்டு | சட்டப் பேரவை உறுப்பினர் | கட்சி |
| --- | --- | --- |
| 1967 | யு. கே. ராய் | இந்திய தேசிய காங்கிரஸ் |
| எல்லை மாற்றம் |  |  |
| 1972 | ஜித்தேந்திர லால் தாசு | இந்திய பொதுவுடமைக் கட்சி |
| 1977 | ஜோதிர்மாய் தாசு | இந்திய பொதுவுடமைக் கட்சி (மார்க்சிஸ்ட்) |
| 1983 | மனோரஞ்சன் மஜூம்தர் | சுயேச்சை (அரசியல்) |
| 1988 | அமல் மாலிக் | இந்திய தேசிய காங்கிரஸ் |
| 1993 |  |  |
| 1998 | பாசுதேவ் மஜூம்தர் | இந்திய பொதுவுடமைக் கட்சி (மார்க்சிஸ்ட்) |
| 2003 |  |  |
| 2008 |  |  |
| 2013 | பாரதிய ஜனதா கட்சி |  |
| 2023 | திபாங்கர் சென் | இந்திய பொதுவுடமைக் கட்சி (மார்க்சிஸ்ட்) |

#### 2013

#### 2018

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- தெற்கு திரிபுரா மாவட்டம்